google/wiki40b huggingface dataset:
Kudamatsu oljekraftverk

Kudamatsu oljekraftverk er et varmekraftverk i prefekturet Yamaguchi i Japan. Installert produksjonseffekt er 1075 MW fordelt på 1 x 700 MW og to mindre blokker. Brenselkilden er råolje og nafta. 
Operatør er energiselskapet Chugoku Electric Power. Anlegget ble påbegynt omkring 1960 og stod ferdig i 1979. En av enhetene er innstilt.
Folkeavstemningen om Catalonias selvstendighet 2017

Folkeavstemningen om Catalonias selvstendighet 2017 var en avstemning som ble delvis gjennomført 1. oktober 2017 i den spanske autonome provinsen Catalonia. Ifølge den katalanske regjeringen deltok 2,26 millioner personer i avstemningen, som endte med at 92% (2,02 millioner) stemte for selvstendighet fra Spania. Stemmeprosenten var 42,58%. Spørsmålet på stemmeseddelen lød: «Ønsker du at Catalonia blir en selvstendig stat i form av en republikk?»
Avstemningen ble utskrevet 9. juni av Catalonias president Carles Puigdemont. Spanias regjering hevdet samme dag at den vil forhindre avstemningen. Den 7. september fastslo spansk høyesterett at avstemningen grunnlovsstridig. Dagen før avstemningen hadde Guardia Civil ifølge eget utsagn stengt annethvert stemmelokale.
Den spanske regjeringen og Spanias høyesterett betrakter avstemningen som ulovlig, og ifølge statsminister Mariano Rajoy har det ikke vært en folkeavstemning, men et angrep på rettsstaten. Catalonias president hevdet derimot at Catalonia nå har rett til selvstendighet. Ifølge den spanske regjeringen er avstemningen grunnlovsstridig. Den spanske regjering kan ifølge grunnlovens artikkel 155 tvinge den katalanske regjeringen til å avlyse avstemningen.
På avstemningsdagen beslagla Guardia Civil stemmesedler og stemmebokser fra stemmelokaler i Barcelona. Opprørspoliti skjøt med gummikuler og fjernet folk fra stemmelokalene ved bruk av makt, for å forhindre dem i å delta i avstemningen. I hele Catalonia var det utkommandert tusenvis av politifolk fra Guardia Civil og Mossos d'Esquadra, som skulle hindre at avstemningen skulle finne sted. I disse urolighetene kom 33 politibetjenter og 844 sivile til skade. FC Barcelona måtte også spille uten tilskuere.

Rettsoppgjør og protester i 2019

I oktober 2019 ble lederne for selvstendighetsaksjonen dømt til lange fengselsstraffer av Spanias høyesterett. ble Oriol Junqueras han dømt til 13 år i fengsel for oppvigleri og misbruk av offentlige midler. Raül Romeva, Dolors Bassa, Jordi Turull, Carme Forcadell, Joaquim Forn and Josep Rull fikk 10 til 12 års fengsel. Den internasjonale arrestordren mot Carles Puigdemont ble samtidig fornyet. Det brøt ut omfattende protester i Barcelona etter at de lange straffene ble kjent. Demonstrasjonene førte blant annet til at flyplassen ble stengt og over 100 flyavganger innstilt. Flere hovedveier og jernbanelinjer ble også blokkert. Demonstrasjonene pågikk i flere dager. Demonstrasjonene fortsatte 18. oktober og mange tusen gående fylte motorveiene inn mot Barcelona. Havnearbeiderne og ansatte på Seat-fabrikken la ned arbeidet, mange butikker holdt stengt og vanlig arbeid i Barcelona stanset opp mens opp på grunn av demonstrasjonene. Det var ventet at 1 til 2 millioner ville delta i demonstrasjoner i Barcelona 18. oktober. Politiet meldte at over en halv million deltok i demonstrasjonene 18. oktober.
Gruslerke

Utbredelse

Den forekommer i Angola og Namibia.
Stasjonsvogn

En stasjonsvogn er en biltype som takket være sin karosseriutforming har større lasteromsvolum enn en sedan, kombi eller coupé. Dette får den ved at taket har full høyde fra kupeen og bakover i bilens lengde. På den måten får bilen et stort lasterom bak i stedet for et eget, lukket bagasjerom. De fleste stasjonsvogner har dessuten bakseter som kan felles ned, slik at volumet på bagasjerommet kan økes ytterligere. Dette gjør det enklere å frakte store og lange objekter.

Historie

Ordet stasjonsvogn kommer fra det engelske begrepet Station Wagon (brukt i USA, Canada, Australia og New Zealand). Stasjons-terminlogien kom fra det opprinnelige engelske navnet Depot Hacks, som beskrev transportmidler spesiallaget for transport av gods ved jernbanestasjoner. Disse ble også brukt til å frakte mennesker og reisegods fra togstasjonen og til deres hjem.
De første Depot Hacks var hest med vogn, men da automobilen kom på banen, ble det bygget biler spesialtilpasset transport av større mengder bagasje og flere mennesker. Depot Hacks ble senere kalt Station Wagons på engelsk og dette har blitt til ordet stasjonsvogn på norsk.
På britisk engelsk kalles bilene for estate car eller bare estate, noe som på norsk kan oversettes til fin eiendom / herregård. På 60- og 70-tallet kalte Volvo sine stasjonsvognmodeller for herregårdsvogn, Opel har brukt betegnelsen caravan og Toyota touring om sine stasjonsvognmodeller. Disse spesielle betegnelsene er senere forlatt. På fransk brukes ofte betegnelsen break, og på spansk familiar.
I grisgrendte deler av Norge var det tidligere drosjer/stasjonsvogner som ble brukt som bårebiler. Disse fungerte som en slags ambulanse, men med minimalt medisinsk utstyr.
Pressurized Mating Adapter

Den internasjonale romstasjonen (ISS) bruker tre ulike Pressurized Mating Adapters (PMA) for koblinger mellom moduler på romstasjonen og besøkende romskip. De to første PMA ble skutt opp med Unity-modulen på romferden STS-88. Den tredje ankom romstasjonen på romferden STS-92.

Bruk

Hver PMA på ISS er brukt forskjellig, men alle tre utfører i prinsippet den samme funksjonen med å koble en tilkoblingsport på en modul på ISS til tilkoblingsluken på et besøkende romskip.

PMA-1

Ved å bruke robotarmen til romfergen under romferden STS-88, festet mannskapet Zarja til PMA-1, som allerede var tilkoblet Unity. PMA-1 forbinder nå permanent disse to modulene av Den internasjonale romstasjonen.

PMA-2

PMA-2 er nå brukt når romfergene kobler seg til ISS, og har nylig blitt utstyrt slik at romfergen kan hente elektrisk strøm fra romstasjonen. Den var opprinnelig tilkoblet Unity, men når STS-98 leverte Destiny i februar 2001, ble PMA-2 flyttet til en annen luke på denne modulen. Harmony (tidligere kjent som Node 2) er planlagt montert på STS-120, i oktober 2007. Når denne ankommer, vil romfergen dokke i PMA-2. En vil så flytte Harmony fra lasterommet på romfergen til en midlertidig plassering på Unity . Etter at romfergen forlater stasjonen, vil så PMA-2 bli flyttet av romstasjonens mannskap til den fremre luken på Harmony. En vil deretter flytte begge komponentene samtidig til deres endelige plassering, den fremre delen av Destiny.

PMA-3

I oktober 2000 brakte romfergen ifm STS-92 PMA-3 til ISS. Den ble opprinnelig koblet til Unity . En og en halv måned senere, under STS-97, da P6-truss ble montert, koblet romfergen Endeavour seg til PMA-3. Under romferden STS-98 ble PMA-3 flyttet fra Unity til Destiny, var romfergen Atlantis tilkoblet PMA-3 PMA-3 ble flyttet i mars 2001 til Unity av mannskapet på STS-102 for å gjøre plass til tilkoblingen av en Multi-Purpose Logistics Module (MPLM). 30. august 2007 ble PMA-3 flyttet til en annen plassering på Unity for å gjøre rom for den midlertidig plasseringen av den fremtidige Harmony som vil bli levert på romferden STS-120). Dens endelige lokalisering vil bli på Node 3, som vil være koblet til Unity , en tilkobling som vil skje i 2010. Mens Node 3 blir montert, vil PMA-3 midlertidig være tilkoblet Harmony

Historie

Pressurized Mating Adapters er laget av det amerikanske firmaet Boeing, da en tilsvarende adapter ble montert og tillot de amerikanske romfergene å koble seg til den russiske romstasjone Mir
Fulehuk fyr

Fulehuk fyr ligger på skjæret Fulehuk på vestsiden av Oslofjorden i Færder kommune. Fyrlykten ble tent 1. november 1821. I 1841 ble fyret det første i landet med tåkeklokke. Klokka ble byttet ut både i 1879 og 1885, den siste gangen på grunn av et havari på skjæret. I 1912 ble det satt opp et naust, og fyret fikk elektrisitet i[1938. I 1989 ble Fulehuk fyr slukket, og erstattet av Hollenderbåen fyrlykt. 
Fulehuk fyr ligger på skjæret Fulehuk på vestsiden av Oslofjorden som det østligste punktet i Nøtterøy kommune.Den opprinnelige fyrvokterboligen var bygd av stein, og var på en etasje. I 1910 ble fyret påbygd med en etasje i tre. I perioder bodde også fyrvokternes familier på fyret.
Fulehuk står ikke på Riksantikvarens liste over verneverdige fyrstasjoner.  
I 2005 kjøpte Nøtterøy kommune fystasjonen Fulehuk av Kystverket. En venneforening, Fulehuks venner, har påtatt seg ansvaret for vedlikeholdet av stasjonen.
Opprinnelsen til stednavnet Fulehuk er trolig det nederlandske vuile hoek, den farlige odden. Den språklige parallellen i norsk er ordet ful, som betyr skummel. Skrivemåten Fuglehuk har vært brukt lenge og er stadig i bruk.
Copiopteryx

Utseende

Ganske store, langvingede, brune spinnere. Hos hannene (som kjennes på fjærformede antenner) er bakvingen bakerst trukket ut til en lang stjert som ofte er lengre enn resten av vingene. Forvingens spiss er litt sigdformet og tvert avskåret ytterst (firkantet).

Utbredelse

Slekten er utbredt i Mellom- og Sør-Amerika.
Perseptuelle sett

Perseptuelle sett er  forventningen til en person, til å se eller oppfatter noe basert på tidligere erfaring. Begrepet handler om å tolke  inntrykk ut i fra tidligere erfaringer og da ofte ved å stenge andre inntrykk ute. Det benyttes gjerne i forbindelse med rigide forståelser av  virkeligheten.
Perseptuelle sett er når forventninger og setting legger føring for hvordan vi tolker virkeligheten. Perseptuelle sett kan produseres av tidligere opplevelser som fører til forventning og av motivasjonelle og emosjonelle tilstander. Teknisk kan vi si at perseptuelle sett er en redusert terskel for å persipere en viss type stimuli.
Nobelprisvinneren Daniel Kahneman beskriver dette som en nedarvet overlevelsesstrategi: Det var nødvendig å gjøre seg opp raske meninger om noe var farlig eller ikke, slik at en kunne skygge unna. I sin bok: Tenke fort eller tenke langsomt, viser han at en slik strategi ikke alltid fungerer like godt i dagens samfunn.
Sedanbuss

Sedanbuss er en busstype fra mellomkrigstiden fra 1918 til 1939. Det er en sedan, det vil si en overbygd og lukket bil med tverrgående seteplasser i en kupé, men med forlenget karosseri og egne dører til hvert sete. Busstypen var populær i Nord-Amerika, men hadde også en viss utbredelse i Norge og Sverige som en del av den faste rutebil- og busstrafikken i 1920-tallet. 
Et typisk eksempel var en buss basert på et Chevrolet-chassis som var bygd i 1934 hos A & G Føreland Karosserifabrikk A/S i Øvrebø i Vest-Agder med 16 sitteplasser. Den hadde dør til hver seterad. Da Tobias Gumpen i Greipstad bygde et karosseri på et Reo-chassis i 1929, hadde han sørget for fire dører i busskarosseriet som hadde fire sitteplass i hver seterad. De var et populært valg som turistbuss, som ofte var bygget på Reo-chassis, som da BJ Omnibus AB fikk levert en buss med fem dører fra C W Andréns Vagn- och karosseriverkstad i Faun i Sverige.
Parentius

Utseende

Små til middelsstore, kraftige biller. Kroppsformen er kort, kraftig og hvelvet. Hodet er spadeformet og bredt, med små fasettøyne og korte antenner. Pronotum er stort og bredt (vanligvis tydelig bredere enn dekkvingene), gjerne med tydelig mikroskulptur, av og til metallglinsende. Dekkvingene er korte og hvelvede, ofte med tydelige lengdestriper.
Beina er kraftige gravebein.

Levevis

Gjødselgraverne er knyttet til møkk. De graver tunneler under møkka, som ofte kan være overraskende lange sammenlignet med billens størrelse, og leder ned til et ynglekammer der hunnen arbeider møkka til en ball som hun legger egg på.
Grøa

Beliggenhet

Grøa ligger i Sunndalen omtrent ni kilometer øst for kommunesenteret Sunndalsøra. Her ligger også Leikvin Kulturminnepark med bl.a. Sunndal Bygdemuseum, gravhauger fra jernalderen, Lady Arbuthnotts eiendom Elverhøi og Philipshagen med rhododendronskog som har eksistert siden siste del av 1800-tallet. Tettstedet omfatter gartneri, boligområder, samfunnshus, barneskole, barnehage, idrettsbane og lysløype.

Geografi

Geografisk omfatter tettstedet Grøa ca 4 km av Drivas hoveddalføre, Sunndalen. Gjennom området flyter Driva og deler tettstedet i to. Grøa nord og Grøa sør er knyttet sammen med bro over elven. Ca. 400 m vest for bebyggelsen på Drivas sørside tar Driva opp sideelven Grøa som kommer fra Grødalen, en seterdal parallelt med hoveddalføret. På sørsiden av tettstedet går Rv70, på nordsiden den gamle riksvegen som nå er kommunal vei.

Oppvekst

Grøa er egen skolekrets med barneskoletrinn og skolefritidsordning på Løykja skole. Skolen har 71 elever på klassetrinnene 1-7 og 17 ansatte.  Ungdomsskoleelevene blir kjørt med buss inn til Sunndalsøra for å gå på felles ungdomsskole på Sande for hele kommunen. I 2013 gjorde Sunndal kommunestyre vedtak om endringer i barnehagestrukturen. Etter dette endres strukturen på Malurten barnehage, slik at fra 1. august inneværende år er Malurten barnehage tilbake i det opprinnelige barnehagebygget, samt avdelingen for femåringer er lagt til Grøaveien i bygget som huset samvirkelaget.

Lag og foreninger

Stedet har et rikt foreningsliv med barneforening, 4H, idrettslag (stiftet i aug. 1959), bygdekvinnelag, husmorlag, rideklubb, musikkorps og  sangkor.

Fellesskap

Grøa samfunnshus er tettstedets flerbrukshus.
Grøa idrettslag har egen lysløype for fotturer, sykling og som om vinteren er preparert med tråkkemaskin for skiløype når det er snøforhold til det. Løypa er tre km lang og ligger ved Løykja skole.

Severdigheter

Sunndal Bygdemuseum-Leikvin Kulturminnepark
Skorgafossen, Sommerstid kan man observere denne imponerende naturperlen.
Vinnufossen, Norges høyeste og verdens 6. høyeste fossefall.
Lazzaro Spallanzani

Bakgrunn, grunnutdannelse

Spallanzani ble først gitt undervisning av sin far, en apoteker. Som 15-åring ble han sendt på et jesuittkollegium i Reggio Emilia, og innbudt til å tre inn i ordenen. Han begynte imidlertid i dtedet på jusstudier ved Universitetet i Bologna, men vendte seg snart til naturvitenskapen. Det var her hans berømte slektning Laura Bassi var professor i fysikk, og under henne studerte han naturfilosofi og matematikk, samtidig som han også viet seg til språkstudier.

Prest, vitenskapsmann

Senere trådte han så inn i jesuittordenen. Han doktorgrad i filosofi som 25-åring, og ble straks utnevnt til professor i logikk, metafysikk og gresk ved Universitetet i Reggio. I 1760 ble han overført til Modena, hvor han fortsatte å undervise, samtidig som han brukte all sin fritid på naturvitenskapelige studier. I 1762 ble han presteviet. 
Han avslo flere tilbud om professorater i Italia og i utlandet – inntil han mottok et tilbud fra Universitetet i Pavia om et professorat i naturhistorie. Han ble samtidig direktør for museet i byen, og utvida samlingene der med gjenstander fra sine mange reiser rundt Middelhavet og til Tyrkia.
I 1788 besøkte han Vesuv og vulkanene på Lipariøyene og Sicilia, og framla seinere resultatene i den store avhandlinga Viaggi alle due Sicilie ed 'in alcune parti dell' Apennine.
Hans utrettelige feltarbeid, hans gode skjønn som samler og utstiller ved siden av hans dyktighet som foreleser og deltaker i faglige debatter skaffa han et ry som var nesten uovertruffent i samtida.
En av Spallanzanis store fortjenester er at han beviste at spontant liv ikke er mulig, og han kasta seg med stor energi inn i debatten, som på hans tid var intens. Gjennom sine forsøk som viste at mikrober ble ødelagt ved koking, foregrep han Louis Pasteurs arbeid hundre år seinere.
Spallanzani tillegges også æren for å ha beskrevet reproduksjonen hos pattedyr, og han var den første som foretok en kunstig inseminasjon, på en hund. 
Hans største verk er Dissertationi de fisica animale e vegetale (1780). Her viste han blant annet at fordøyelsen ikke bare er en mekanisk oppdeling av føden, men i hovedsak en kjemisk prosess som skjer i magesekken ved hjelp av magesyre.
Snooker under Paralympiske sommerleker 1960

Snooker var en av øvelsene i de paralympiske sommerlekene 1960.
Øksenvågen

Øksenvågen er et sted med 60 innbyggere, som ligger helt på nordspissen av Bremsnes-halvøya i Averøy kommune i Møre og Romsdal. Den lange vågen skjærer seg inn i landet fra nordøst og gir gode havneforhold, og dette var en av grunnene til at dette var et etablert fiskevær tidlig på 1800-tallet. Flere nye boliger skal bygges i løpet av 2011. Det tar 10 minutter med bil fra Øksenvågen til Kristiansund og til kommunesenteret på Averøy, Bruhagen. Derav utrrykket 10-10.
Gamme

Gamme eller kåte (nordsamisk goahti, lules. goahte, pites. gåhte, umes. gåhtie, sørsam. gåetie) er en eldgammel, enkel form for jordhytte. Den har reisverk av trevirke som er dekket med jord og/eller torv. Gammer forbindes i dag først og fremst med samer og kvener, men denne typen bolig har vært benyttet over hele landet, helt siden de første menneskene kom hit og langt opp i historisk tid.
Vanligvis hadde en gamme ett rom, men den kunne også være avdelt i flere rom. Ildstedet var gjerne på gulvet midt i hytta, med røykhull i taket (ljore). 
Både i nordsamiske og sørsamiske områder ble gammer brukt som familieboliger hele eller deler av året helt opp til 1950- og 1960-tallet. 
Noen steder fantes større gammer med eget rom til husdyra. Rekonstruksjon av en slik bolig- og fjøsgamme kan sees på Mortensnes i Nesseby kommune i Finnmark. Gamma hører til kulturminneområdet på Mortensnes som er bl.a. kjent for sine mange hellegraver og Transteinen (offerstein). Det er Varanger samiske museum som er ansvarlig for området og gamma.
I Finnmark hadde man på statens grunn laget egne regler om  tomt til og utforming av gammer.  Reglene var nedfelt i jordsalgsbestemmelsene § 17 som var gitt i medhold av jordsalgsloven av 1965.
Verdens lengste gamme ligger ved grensestasjonen i Svanvik i Pasvikdalen i Sør-Varanger. Den ble først bygget i 1921, men ble brent ned under krigen, den ble ikke gjenoppbygd før i 1998.
Kazan-katedralen (Moskva)

Kazan-katedralen er en russisk-ortodoks kirke som ligger i det nordøstlige hjørnet av Den røde plass i Moskva. Dagens kirkebygg er en rekonstruksjon av den opprinnelige kirken, som ble ødelagt på ordre av Josef Stalin i 1936.

Den opprinnelige Kazan-katedralen

Den opprinnelige katedralen ble påbegynte på tidlig 1630-tall for å markere Moskvas frigjøring fra polakkene, etter at de polske okkupantene var blitt fordrevet ut av en russisk hær av frivillige under Den store urotiden. 
Etter å ha jaget polakkene fra Moskva i 1612 mente fyrst Dmitrij Pozjarskij at suksessen skyldtes ikonet «Vår Frue av Kazan», som han hadde bedt til ved flere anledninger. Av private midler sørget Pozjarskij for å få satt opp en trekirke viet til jomfruen fra Kazan på Den røde plass i Moskva.
Etter at denne mindre kirken var blitt ødelagt i en brann i 1632 beordret tsaren kirken gjenoppbygget i stein. Den nye bygningen ble innviet i oktober 1636. Senere ble katedralen sentrum for det russiske skismaet, da dens sogneprest, erkeprest Avvakum, la kimen til det som skulle bli de gammeltroende.
Under Det russiske keiserdømmet ble det foretatt omfattende renovasjoner av katedralen, og disse ødela det opprinnelige designet. I perioden 1929–32 forsøkte man å rekonstruere den opprinnelige katedralen under ledelse av Pjotr Baranovskij, selv om ikke alle var enig i at den nye rekonstruksjonen var nøyaktig.
I 1936 ble Den røde plass ombygd med tanke på militærparader, og Stalin gav ordre om at plassen måtte renskes for kirker. Baranovskij gjorde sitt beste for å få reddet Kazan-katedralen, men måtte gi tapt. Han greide imidlertid å redde en annen av plassens kirker, Vasilijkatedralen.

Gjenoppbyggingen

Etter Sovjetunionens fall ble Kazan-katedralen den første av kirkene som kommunistene rev som ble fullstendig gjenoppbygget. Gjenoppbyggingen (1990–93) var basert på detaljerte målinger og fotografier av den opprinnelige katedralen, noe som Baranovskij hadde sørget for å få gjort før rivningen i 1936.
Something to Say

Something to Say er en EP med Ludvik and the Beatowens, utgitt i 2005.
Putney

Roing

Siden andre halvdel av det 19. århundre har Putney vært et viktig sentrum for rosport i Storbritannia. Det er to historiske årsaker til dette. For det første betydde det økte antallet dampskip som seilte på Themsen at det ikke var lett å drive med fritidsroing i det sentrale London. Ved Putney var det langt mindre kommersiell trafikk enn lenger ned, mest fordi de mange pillarene på den opprinnelige Putney Bridge ikke lot større båter og skip komme gjennom. For det andre førte åpningen av London and South Western Railway fra Waterloo stasjon til Putney, og Metropolitan District Railways linje til Putney Bridge, til at det ble lett å komme seg til stedet. 
Mer enn tyve roklubber holder til ved Putney Embankment. Blant de største finner man London Rowing Club (som også er den eldste, etablert 1856), Thames Rowing Club, Imperial College Boat Club og Vest Rowing Club. En rekke OL- og Henley-vinnere har kommet fra en av Putney-klubbene. 
The Boat Race, konkurransen mellom University of Oxford og University of Cambridge, har startet i Putney siden 1845. Racet har siden 1856 vært en årviss foreteelse. Det er også flere andre viktige konkurranser som starter eller ender i Putney.
Første armé (USA)

Første armé (First Army) er en armé i den amerikanske hæren, med ansvar for opplæringsstøtte til avdelinger i arméreserven og Nasjonalgarden i alle delstater øst for Mississippi.
Arméen ble opprettet 10. august 1918 i Frankrike mot slutten av første verdenskrig, med general John J. Pershing som øverstkommanderende.
Romsdals amt

Romsdals amt var fra 1689 til 1919 et underamt som omfattet dagens Møre og Romsdal fylke. Amtet var spesielt ved at Sunnmøre fogderi lå under Bergen stiftamt, mens Romsdal og Nordmøre fogderier lå under Trondhjems stiftamt. Amtet ble administrert fra Molde, der de fleste amtmennene var bosatt.
Den sovjetiske antarktisekspedisjonen

Stasjoner

Den første sovjetiske stasjonen i Antarktis, Mirny, ble opprettet nær kysten den 13. februar 1956. I desember 1957 ble en ny stasjon, «Vostok» bygd i de indre områdene nær den sørlige geomagnetiske polen.
Ian Rey Smith Quirós

Landslaget

Han ble tatt ut i Costa Ricas tropp til VM i fotball 2018 i Russland.
Solomon (elv)

Solomon River, på lokalt indianerspråk også kalt Nepaholla, er ei 448 km lang elv i delstaten Kansas, og ei sideelv til Smoky Hill River som igjen renner ut i Kansas River, før denne munner ut i elva Missouri. Solomon River har to tilførselselver – North Fork og South Fork (334 km), og etter at disse møtes renner den 130 km videre østover til den munner i Smoky Hill River like ved byen Salina. Totalt nedslagsfelt er 17 703 km².
Entrisme

Entrisme er en trotskistisk strategi, som opprinnelig ble anbefalt av Lenin da han foreslo for de engelske kommunistene å melde seg inn i Labour, som går ut på at medlemmene av et trotskistisk parti melder seg inn i en annen organisasjon, av enten kommunistisk, revolusjonær, sosialistisk eller reformistisk retning, og arbeider internt i partiet for å verve medlemmene til sitt eget parti. Strategien er som regel tidsbestemt ut fra en analyse av om trotskistene kan vinne flere medlemmer. Hvis de kommer frem til at de ikke kan, melder de seg ut av det andre partiet. Entrisme kan/blir også brukt i forhold til organisasjoner på en slik måte at trotskistiske partier melder seg inn under en bevegelses banner, og bruker deretter denne bevegelsen til å verve medlemmer for seg selv.
Grefsen stadion

Historie

Grefsen stadion ble innviet i 1930. Stadionet var opprinnelig drevet av et aksjeselskap som ble etablert i 1920 med aksjonærene Kjelsås Idrettslag, Nydalens Skiklub, Grefsen Idrettslag og Aker kommune. I 1965 overtok Oslo kommune hele anlegget. I 2002 ble det lagt kunstgress.
Under en illegal fotballkamp i 1944 mellom Skeid og Vålerengen skal det ha vært 5–6000 tilskuere til stede på Grefsen stadion. Publikumsrekorden i nyere tid er 3293 i kampen mellom Kjelsås og Kongsvinger i 1998 (kvalifisering til eliteserien).